18 אפריל 2019 - גלובס
כמה ערים בישראל החליטו להעניק מתנה לציבור ויוותרו על דמי החניה בחול המועד פסח . חלק מהערים ימשיכו את ההטבה גם לימי הזיכרון והחגים בחודש מאי
מספר ערים בישראל יאפשרו חניה חינם סמוך לצד מדרכות מסומנות בכחול-לבן גם בחול המועד פסח. בערים נתניה ובאר-שבע יאפשרו חניה חינם החל ממחר (19.4) עד לשבת, 27.4. באשדוד מתחילה החניה חינם כבר היום, והיא תימשך עד ליום ראשון, 28.4, כדי להקל על חוגגי המימונה.
בערים נוספות תורחב החניה החינמית גם לימי זיכרון וחגים במאי. בחיפה יאפשרו חניה חינם בפסח החל מהיום ועד יום שישי הבא (26.4) וגם ביום הזיכרון לשואה ולגבורה, ביום הזיכרון לחללי צה"ל וביום העצמאות. גם ברחובות יאפשרו חניה חינם באותם תאריכים, ולכך יש מוסיפים את ערב ל"ג בעומר ואת חג השבועות.